Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť  a na zamestnanosť

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť	

4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  	
Návrh nariadenia vlády SR bude mať pozitívny vplyv na osoby postihnuté zrážkami zo mzdy alebo z iných príjmov. 

Cieľom navrhovaného opatrenia je prispieť k zvýšeniu právnej ochrany osôb postihnutých výkonom exekúcie zrážkami zo mzdy a z iných príjmov a umožní stabilizovať ich životnú úroveň v rovine právnej istoty nepostihnuteľnej časti mzdy alebo iného príjmu korešpondujúcej aktuálnej výške životného minima. Navrhovaná zmena realizovaná v súvislosti so znižovaním a vyrovnávaním regionálnych disparít a stabilizáciou životnej úrovne obyvateľstva v rôznych regionálnych podmienkach reflektuje na logiku, že životné minimum má predstavovať pre účely najmä výkonu rozhodnutia sumu garantovanú štátom, ktorá za každých okolností zostane osobe na účely zabezpečenia jej základných životných potrieb v priebehu jedného mesiaca.  

Kvantifikujte: 
•	Rast alebo pokles príjmov/výdavkov            na priemerného obyvateľa
•	Rast alebo pokles príjmov/výdavkov                  za jednotlivé ovplyvnené  skupiny domácností
•	Celkový počet obyvateľstva/domácností ovplyvnených predkladaným materiálom	
Pozitívny vplyv navrhovanej právnej úpravy v priemere na jedného obyvateľa predstavuje zvýšenie základnej sumy, ktorú nemožno povinnému zraziť z mesačnej mzdy alebo iného príjmu, zo 60% na 100% životného minima na plnoletú fyzickú osobu platného v mesiaci, za ktorý sa zrážky vykonávajú, t. j. zo sumy 118,85 eura na sumu 198,09 eura (podľa zákona č. 601/2003 Z. z. o životnom minime a o zmene a doplnení niektorých zákonov v znení účinnom od 1. júla 2014); nárast príjmu teda predstavuje 79,24 eura mesačne.	

4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva.	
Predpokladá sa pozitívny vplyv z dôvodu zvýšenia nepostihnuteľnej časti mesačnej mzdy alebo iných príjmov.	

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.
	
Nepredpokladá sa vplyv na rodovú rovnosť.

4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?
	 
Nepredpokladá sa vplyv na zamestnanosť.